અમદાવાદ: રાજ્યની જિલ્લા પંચાયતો તેમજ તાલુકા પંચાયતોમાં કોંગ્રેસે પ્રભાવી દેખાવ કર્યો છે, પરંતુ કોંગ્રેસી કલ્ચર મુજબ અમુક પંચાયતોમાં બળવો થયો છે જેના કારણે કોંગ્રેસના અગ્રણી નેતા શંકરસિંહ વાઘેલાએ પણ પક્ષ નેતૃત્વ સામે જાહેરમાં અસંતોષ વ્યકત કર્યો હતો. આવા રાજકીય માહોલમાં હવે અમદાવાદ કોર્પોરેશનમાં લાંબા સમયથી ટલ્લે ચડેલો વિપક્ષના નેતાની પસંદગીનો મુદ્દો હાથ પર લેવાશે. આ માટે ખાસ દિલ્હીથી નિરીક્ષક આવશે. તા.રપમીએ સાંજે અથવા ર૬મીએ નિરીક્ષક પ્રદેશ કાર્યાલય રાજીવ ગાંધી ભવન ખાતે અમદાવાદ કોર્પોરેશન સહિત તમામ છ કોર્પોરેશનમાં વિપક્ષના નેતાની પસંદગીની કવાયત હાથ ધરાશે.